**Lonkkanivelinjektio**

Sinulle on varattu aika lonkkanivelen injektioon. Toimenpide suoritetaan ultraäänen avulla, joten röntgensäteitä ei käytetä.

## Tutkimukseen valmistautuminen

Mitään esivalmisteluja ei tarvita. Toivomme sinun pukeutuvan helposti riisuttaviin vaatteisiin, koska nivusalue riisutaan paljaaksi toimenpiteen ajaksi.

## Tutkimuksen suorittaminen

Tutkimus kestää noin 20 minuuttia.

Röntgenhoitaja valmistelee sinut tutkimukseen.

Röntgenlääkäri tarkistaa nivelen rakenteen ultraäänellä ennen toimenpidettä ja laittaa tarvittaessa paikallispuudutteen. Ultraäänellä tarkistetaan ensin neulan paikka ja sen jälkeen lääkeaine ruiskutetaan lonkkaniveleen. Pistokohtaan laitetaan suojaksi haavaside.

## Tutkimuksen jälkeen huomioitavaa

Lonkkainjektion jälkeen vältetään ylimääräistä rasitusta 2 vrk ja pistoskohdan kastelua vältetään 1 vrk. Tutkimuksen jälkeen ei tarvita kyynärsauvoja.

## Yhteystiedot

Mikäli haluat lisätietoja suunnitellusta ultraäänitutkimuksesta, ota yhteyttä arkisin siihen röntgenyksikköön, mistä aikasi on varattu.

**Oulun yliopistollinen sairaala**: puh. 040 5811728

Avohoitotalo G-röntgen: sisäänkäynti G (Kiviharjuntie 9, Oulu), R-kerros.

F-röntgen (ent. keskusröntgen): sisäänkäynti N (Kajaanintie 50, Oulu) tai G (Kiviharjuntie 9, Oulu), sijainti N4, 1. kerros, aula 2.

**Oulaskankaan sairaalan röntgen:** Oulaistenkatu 5, Oulainen. A-ovi, 1. kerros. Puh. 08 3157619

**Raahen sairaalan röntgen**: Rantakatu 4, Raahe, puh. 040 1357970. Pysäköinti Tauno Kiesvaaran väylän P-alueen merkityille paikoille.